Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по постапувајќи по Жалбата изјавена од Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, поднесена против ЈКП Комуналец Кавадарци, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер, на 29.08.2022 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, поднесена против ЈКП Комуналец Кавадарци, заведена во архивата на Агенцијата под бр.08-229 на 19.08.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Граѓанската асоцијација за вдомување и згрижување на бездомни животни БЕЗДОМНИ ЖИВОТНИ БЕЗ ГРАНИЦИ од Скопје, како што е наведено во Жалбата бр.08-229 од 19.08.2022 година, на 22.07.2022 година поднела Барање за пристап до информации од јавен карактер до ЈКП Комуналец Кавадарци, со кое ги побарала следните информации:

„1.Годишните извештаи за бројот на заловени и третирани бездомни животни на територија на Општина Кавадарци за 2019, 2020, 2021 година и првата половина од 2022 година (до 30.06.2022).

Извештаите бараме да бидат изготвени согласно форматот определен со член 9, став (1), точка 1 од Правилникот за техничките услови за прифатилиштата (141/10) и член 20, став (2), точка 1 од Правилникот за интервенции и третман на бездомните кучиња (44/21). Напоменуваме дека водењето на евиденција е законска обврска на давателот на услугите со кој ЈКП Комуналец Кавадарци има склучено договор и не смее да отстапува од пропишаниот формат.

2.Дали Советот на Општина Кавадарци има донесено Програма за контролана популација на бездомни кучиња врз основа на која ЈКП Комуналец ги извршува своите активности? Дали истата Програма е доставена до АХВ на одобрување? Барам да ми доставите на увид електронска верзија од истата.

3.Износ на висина на трошоци на кои е изложена Општина Кавадарци (и ЈКП Комуналец Кавадарци како солидарно одговорно правно лице на кое е делегирана обврската за извршување на програмата) во постапките пред надлежни судови во предмети за одговорност на надомест на штета причинета од каснување на граѓани од бездомни кучиња за временскиот период 2019-2021 година?“

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-229 од 19.08.2022 година.

Агенцијата со електронски допис од 19.08.2022 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации не одговори на барањето од Агенцијата.

На 29.08.2022 година Барателот на информации до Агенцијата достави електронски допис во кој наведува: „ ... добив одговори од одговорните лица во ЈКП Комуналец Кавадарци, така што постапувањето по конкретната жалба е беспредметно“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

 **Директор,**

 **Пламенка Бојчева**